ЗАСЕДАНИЕ НА ОТРАСЛОВИЯ СЪВЕТ КЪМ МОН 
16.07.2020 г.

На 16.07.2020 г. се проведе заседание на Отрасловия съвет към МОН. Бяха взети следните решения:
1. Учебната година ще започне присъствено за всички класове и ученици;
2. Атестацията на педагогическите специалисти да бъде отложена и обвързана с инспектирането, но не по-рано от 2021-2022 година.
Учебните занимания ще започнат в реална учебна среда, но с предварително начертан план за готовност за реакция при възникване на COVID-19. Ще бъде предложена широка рамка и модели за действие, а всяко училище трябва да има работен план за реакция при евентуално установяване на заразен учител или ученик с коронавирус
Заради ситуацията с коронавирус да бъде отложена и атестацията на педагогическите специалисти, най-рано от 2021/22 година, гласи решението на министерство, синдикати и работодатели в училищната система. 
НУС и социалните партньори подписаха изготвено предложение от Съюза на работодателите за промяна в наредба 15, според което атестирането да се провежда след проведено инспектиране в образователната институция.

Проф. Цоков и проф. Лефтерова от ПУ представиха изследване Модели за обучение от разстояние в електронна среда.
НУС и социалните партньори получиха информация за:
- Рамка за работа в училищното образование през учебната 2020-2021 г. в условията на COVID-19
- Национална програма „Квалификация“ 2020
- Информация по проект „Квалификация за професионално развитие на педагогическите специалисти” за периода 01.01.-30.06.2020 г. НОИР
- Информация относно дейности по квалификация на педагогическите специалисти по проекти финансирани от Оперативна програма „Наука и образование за интелигентен растеж“ 2014-2020, съфинансирана от Европейския съюз чрез Европейските структурни и инвестиционни фондове

